Job Lec'hvien

Job Lec'hvien, bet ganet e Plaeraneg (Goueloù) e 1919 ha marvet e Sant-Brieg d'an 29 a viz Mezheven 2015, a voe ur beleg katolik hag ur skrivagner breizhat.

Buhez
Bugel ur familh a beizanted katolik e voe Job Lec'hvien, niz an Aotrou Pêr-Mari Lec'hvien, a voe drouklazhet e dibenn an Eil brezel-bedFrañsez Favereau, Lennegezh ar brezhoneg en ugentvet kantved, trede levrenn, pajenn 220. Mont a reas d'ar skol kentañ-derez e Landreger e ti ar frered, da Skolaj Sant-Jozef Lannuon war-lerc'h, ha kenderc'hel a reas gant e studioù doueoniezh e kloerdi Sant-Brieg. Beleget e voe e 1945.

Rener skol Sant-Pêr (skolaj Diwan hiziv an deiz) e Plijidi eus 1945 da 1970. Sikour a roe da Skol an Emsav evit sevel stajoù Plijidi.
Kemeret en doa perzh en FLB er bloavezhioù-se. Toullbac'het e voe en abeg da gement-se"Evel kellies all a veleien eus Treger eo bet harzet ha serret gant paotred an FLB kentañ", Lennegezh ar brezhoneg en XXvet kantved, Frañsez Favereau, trede levrenn, pajenn 220.

Eus 1970 betek ar bloavezhioù 1990 e voe person Kergrist-Moeloù ha Tremargad, hag unan eus diazezerien an Union Sportive Kergristoise. Alies e voe tredeog war tachenn mell-droad Kermablouz.

Resevet en doa ar Priz Langleiz e 1988 evit e droidigezh eus ar Bibl. E 1996, evit e droidigezh eus ar Bibl (Testamant Kozh) ivez, e voe roet dezhañ Kolier an Erminig a-gevret gant André Lavanant, Pierre Le Treut ha Rita Morgan Williams.

Edo o chom en ti-retred Gwazh-Mikael e Landreger, kent mont da di-retred ar Sedrezenn e Sant-Brieg. Aet eo d'an Anaon d'an 29 a viz Mezheven 2015.

Oberennoù
Labouret en doa da sikour e geneil Pêr ar Gall person kozh Eviaz ha Tremargad goude, evit troidigezh hag embannadur ar Bibl (Testamant Kozh) e brezhoneg diwar an dornskrid en hebraeg eus an trede kantved goude Jezuz-Krist.
Luskañ Embannadurioù an Tour Tan a reas ivez, gant Pêr ar GallAn Tour Tan, arbennikaet war an embann skridoù relijiel. Embannet en doa kanaouennoù relijiel e 1988 en e levr Kanennoù Santel.

Ur studiadennig en doa embannet a-zivout abati Koad-Maloen l e 1993.

Treiñ a reas katekiz an Iliz katolik a-bezh (1992), kemeret en doe perzh en aozadur ul levr-oferenn gant komision etreeskoptiel al liderezh e brezhoneg e 2011 ; treiñ a reas buhez sent Breizh, sant Samzun, Sant Tudual, Propr eskopti Sant-Brieg ha Treger e 2007, ha prosez santelezhadur Sant Erwan, diwar al latin. Gant "Kanennoù santel" e kinnige un doare rimet eus ar Salmoù.

E 2014 e voe embannet e droidigezh eus Diverradur Katekiz an Iliz katolik gant Imbourc'h (255 p.).

Troet en deus meur a destenn a zo chomet diembann betek-henn ha miret gant Embannadurioù Penkermin. Embannet eo bet e labour kenaozañ Ar Bibl e 2018 gant an ti-embann-seAr Bibl troet e brezhoneg, Penkermin, 2018..

 Liamm diavaez 
  Job Lec’hvien, aozer ar Bibl e brezhoneg war lec'hienn Bibl.bzh

 Notennoù ha daveoù 

Rummad:Ganedigezhioù 1919
Rummad:Marvioù 2015
Rummad:Troerien ar Bibl
Rummad:Troourien vrezhonek
Rummad:Skrivagnerien vrezhonek
Rummad:Beleien Breizh
Rummad:Urzh an Erminig
Rummad:Priz Langleiz